Езым и нагъыщэхэр иIэжщ
Дзэлыкъуэ щIыналъэм и щIыпIэ администрацэм и Iэтащхьэ Джатэ Руслан и жэрдэмкIэ, а районым езым и нагъыщэхэр иIэжщ: 2014 гъэм и щэкIуэгъуэ мазэ лъандэрэ — ныпрэ гербрэ, 2015 гъэм къыщыщIэдзауэ — гимн.
БлэкIа зэманым къриубыдэу, ныпыр щIыналъэ зыбжанэм щыIащ. Приречнэ къуажэм и администра-цэм и унафэщI Шэру Мухьэмэд гъэ блэкIам и мэлыжьыхьым ар нихьэсащ Европэм и бгы нэхъ лъагэ дыдэм — Iуащхьэмахуэ — и щыгум.
Иджыблагъэ зи гугъу тщIы ныпыр Америкэ Ищхъэрэми щыIащ, Атлантикэ хыр «зэпиупщIри». КъедбжэкIынщ ар «щыхьэщIа» щIыпIэхэр (зэрызэкIэлъыкIуэм хуэдэу):
— Ванкувер къалэ (Канадэ, Британ Колумбие хэгъэгу). Дызэрыщыгъуазэщи, мыбдежым 2010 гъэм щекIуэкIауэ щытащ XXI щIымахуэ Олимп джэгухэр. КъищынэмыщIауэ, мы къалэм щэнейрэ къыфIащащ «ЩIы Хъурейм и къалэ нэхъыфI дыдэ» цIэр;
— Викторие къалэ (Британ Колумбие хэгъэгум и щыхьэр), Парламентым и унэ;
— Ситкэ къалэ (Аляскэ штат). 1867 гъэм нэсыху зэрацIыхуу щытар Ново-Архангельскщ, мы зэманым США-м ейщ, Александрей (Александровс- кэ) хытIыгу гуэрэным хыхьэ «щIы хъурейм», Барановым и цIэр зезыхьэм, итщ;
— Джуно къалэ. Аляскэ штатым и щыхьэрщ. 1881 гъэм яухуащ, и Iэгъуэблагъэм дыщэ куэду зэрыщIэлъыр хэIущIыIу хъуа иужькIэ. Джуно Джозеф дыщэлъыхъуэ лIы губзыгъэм и цIэр зэрехьэ.
ЩОКЪУИЙ Iэминэ.
